Élménybeszámoló

Üdvözlök mindenkit! Hát hol is kezdjem? Ennyi idő alatt nehéz összefoglalni egy hónap történéseit de megpróbálom:

Egy hónapot tölthettünk Németországban a Leonardo-program keretében, amit nagyon élveztünk és rengeteget új ismerettel gazdagodtunk.

Mindenki nagyon élvezte a kint töltött időt, ami amellett, hogy nagyon hasznos volt, óriási élményt is jelentett egyben. Erre mindig emlékezni fogunk. Minden hétvégén közös programon vettünk részt, a tábor többi lakóival együtt. Mikor kivel. Volt, hogy a csehekkel, volt, hogy a kínaiakkal. Mindenkivel nagyon jól kijöttünk, gyorsan megismerkedtünk a kínaiakkal, akik nagyon barátságosak voltak, csak nem nagyon beszéltek se angolul se németül, ez egy kis problémát jelentett egymás megértésében, de kézzel-lábbal megoldottuk. A csehekkel könnyebb volt, mert egy részük angolul, mások pedig németül beszéltek. Velük kicsit nehezebben ismerkedtünk meg, mert nem voltak annyira nyitottak, mint a kínaiak, de később nagyon összebarátkoztunk. Onnantól majdnem minden este együtt buliztunk, hülyültünk. A közös programok közül a lichtensteini Holzmuseum és Drezda tetszett a legjobban. Régebben azt hittem, nincs olyan múzeum, amire azt fogom mondani, hogy érdekelt, de a fából és elefántcsontból készült tárgyak nagyon szépek voltak. Drezda egyszerűen gyönyörű, erre nincsenek szavak. Megnéztük, lefotóztuk az óváros nevezetes épületeit, hidakat, mindent, amit csak lehetett. Megnéztük még ezen kívül Lipcsét és a környék nemzeti parkját, Szász Svájcot. Ja és a marienbergi élményfürdőt se felejtsük el! Az mind a két alkalommal fantasztikus volt. Csúszdáztunk, jacuzziztunk, először a kínaiakkal, másodszor a cseh csapattal mentünk. Mindkétszer felejthetetlen élmény volt. Nagyon élveztük, hogy külföldiekkel megértettük egymást, nagyon sokat tanultunk a kint töltött időben németül és angolul is. Szerencsém volt, mert olyan munkahelyen voltam, ahol sokat kellett beszélnem. A főnököm nagyon rendes volt, sokat beszélgettünk és azóta is tartjuk a kapcsolatot. Az utolsó napon kaptunk és adtunk is ajándékokat. A munka számomra nem volt megterhelő, bár sokat dolgoztunk. Megismertem több német nyelvű programot, a német iskolarendszert, a tanulók mindennapjait és a sok scannalés és fénymásolás miatt fejből megy az iskola diákjainak neve. Természetesen az 1 hónapos ott tartózkodásunk során sokat tanultunk. A német nyelv mellett megtanultuk mit jelent minden reggel felkelni és munkába menni. 1. hetünk nagy részét német órák töltötték ki, délelőttönként tanárainkkal, délután pedig anyanyelvi tanárokkal. Ezek az órák nagyon hasznosak voltak a német nyelvű kommunikációban, illetve sok mindent tudtunk hasznosítani a munkánk során.

Összességében egy felejthetetlen egy hónapot töltöttünk kint, sok új barátot szereztünk és rengeteget tanultunk. Mindannyian nagyon élveztük. Személy szerint nekem nagyon sokat segített a kint töltött idő hiszen olyan sokat tanultam németül, ami itthon hónapok alatt is lehetetlen lenne.

Köszönöm figyelmüket ☺